DW Market วานนี้ซื้อสุทธิ TRUE Call หลังหุ้นอ้างอิงลบ 2.3%
DW Market วานนี้ซื้อสุทธิ TRUE Call หลังหุ้นอ้างอิงลบ 2.3%
24 เม.ย. 2558

บล.แมคควอรี เปิดเผยว่า นักลงทุนให้ความสนใจ DW บนหุ้น TRUE และ TPIPL หนาแน่นวานนี้ หลังจากที่ราคาหุ้นอ้างอิงเคลื่อนไหวผันผวน โดยปรับตัวขึ้นตามดัชนีในช่วงเช้า และปรับตัวลงในช่วงบ่าย ส่งผลให้นักลงทุนส่วนใหญ่ซื้อขายในระยะสั้น ตัวอย่างเช่น TPIP28C1509A ซึ่งเคลื่อนไหวในกรอบ 0.29-0.34 บาท
ขณะที่หุ้นอ้างอิงเคลื่อนไหวไปแตะระดับ 2.82 บาทในช่วงเช้า และปรับตัวไปแตะระดับ 2.96 บาท ก่อนจะกลับลงมาปิดตลาดที่ 2.86 บาท ส่งผลให้นักลงทุนซื้อขายในระยะสั้นๆ  ส่วนทางด้าน SET50 DW นักลงทุนให้ความสนใจเทรด SET50 Call หนาแน่นจากการปรับตัวขึ้นของดัชนีหลักทรัพย์อ้างอิงในช่วงเช้า ขณะที่บางส่วนเข้าเทรด SET50 Put ในช่วงบ่ายจากการที่ดัชนีหลักทรัพย์อ้างอิงเริ่มปรับตัวลง โดย DW28 ที่ได้รับความสนใจ เช่น S5028C1506B และ S5028P1506B
นอกจากนี้ ยังมีนักลงทุนให้ความสนใจ DW บนหุ้นธนาคารสลับทั้ง Call และ Put โดย Call DW บนหุ้น KTB ได้รับความสนใจจากนักลงทุนหลังจากหุ้นอ้างอิงปรับตัวลงแรงต่อเนื่อง ขณะที่นักลงทุนยังคงให้ความสนใจ Put DW บนหุ้น KBANK จากการที่หุ้นอ้างอิงปรับตัวลงต่อเนื่อง ตัวอย่างเช่น KBAN28P1505A ซึ่งปรับตัวขึ้น +21.7% เทียบกับหุ้นอ้างอิงที่ปรับตัวลง -2.2% เป็นต้น
อย่างไรก็ตาม สำหรับแรงซื้อขายสุทธิใน DW28 วานนี้ นักลงทุนให้ความสนใจซื้อสุทธิ TRUE28C1508A 37.2 ล้านหน่วย หลังราคาหุ้นอ้างอิงปรับตัวลงกว่า 2.3% นอกจากนี้ ยังมีแรงซื้อสุทธิใน Call DW บน ITD รวมกว่า 8.5 ล้านหน่วย นำโดย ITD28C1508A และรวมทั้งแรงซื้อใน VGI28C1508A และ STPI28C1508A ด้วย  ส่วนทางด้านแรงขายสุทธิ นักลงทุนขายสุทธิ TPIP28C1509A รวมกว่า 28.8 ล้านหน่วย QH28C1508A 10.7 ล้านหน่วย และรวมทั้ง TRUE28CF ซึ่งซื้อขายวันสุดท้ายวานนี้ อีก 3.1 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW) มูลค่าการซื้อขายหลักทรัพย์ทั้งหมด (Total Market Turnover) 49,117.74ล้านบาท มูลค่าการซื้อขายใบสำคัญแสดงสิทธิอนุพันธ์(Total DW Turnover)  1315.33ล้านบาท คิดเป็น 2.7% 